Nr: 5486 / 31.01.2025

Primăria Municipiului Sfântu Gheorghe

**REFERAT DE APROBARE**

**la proiectul de hotărâre privind aprobarea Studiului de oportunitate pentru fundamentarea și stabilirea soluțiilor optime de delegare a gestiunii serviciului de iluminat public și semaforizare în mun. Sfântu Gheorghe**

Sistemul de iluminat public destinat exclusiv prestarii serviciului de iluminat public este parte componenta a infrastructurii tehnico-edilitare a municipiului Sfântu Gheorghe. Acesta se organizează şi funcţionează cu respectarea principiilor stabilite în **Legea nr. 51** din 8 martie 2006, republicată, aserviciilor comunitare de utilităţi publice şi trebuie să asigure satisfacerea unor cerinţe şi nevoi de utilitate publică ale comunităţii locale, prevăzute în L**egea nr. 230** din 7 iunie 2006, a serviciului de iluminat public.

Gestiunea, la nivelul municipiului, a serviciului de iluminat public, respectiv exploatarea şi funcţionarea infrastructurii aferente, se organizează astfel încât să asigure respectarea indicatorilor de performanţă, a nivelurilor de iluminare şi luminanţă prevazute de normativele specifice domeniului şi ţinând seama de mărimea, gradul de dezvoltare şi particularitaţile economico-sociale ale municipiului, de starea sistemului de iluminat public existent, de posibilităţile locale de finanţare a exploatarii, întreţinerii şi dezvoltarii serviciului şi a infrastructurii tehnico-edilitare aferente.

Conform legi nr. 230/2006, art. 16 alin. (1), gestiunea serviciului de iluminat public se poate realiza prin următoarele modalităţi:

1. gestiune directă;
2. gestiune delegată.

Având în vedere recomandăriile legii nr. 230/2006, art. 9 alin. (3) litera (l), studiul de oportunitate pentru fundamentarea şi stabilirea soluţiilor optime de delegare a gestiunii serviciului de iluminat public, lipsa experienței și a capacităților necesare autorităţii de a gestiona în momentul de față un sistem de iluminat public de o asemenea amploare, costurile mult mai reduse în cazul gestiunii delegate – rezultate din studiul comparativ al celor doua modalităţi de gestiune - ajungem la concluzia că delegarea administrării sistemului de iluminat public reprezintă soluția optimă.

Urgența adoptării este justificată deoarece contractul nr. 65288/07.10.2019 privind delegarea gestiunii serviciului de iluminat public și semaforizare în municipiul Sfântu Gheorghe expira la data de 03.04.2025.

Faţa de cele prezentate mai sus propun supunerea spre aprobare Consiliului Local al municipiului Sfântu Gheorghe, a lucrării **“Studiu de oportunitate pentru fundamentarea si stabilirea solutiilor optime de delegare a gestiunii serviciului de iluminat public si semaforizare mun. Sfantu Gheorghe”**  elaborat de către S.C. Ago Proiect Engineering S.R.L. Cluj-Napoca.

Viceprimar Toth-Birtan Csaba

Sfântu Gheorghe

31.01.2025

I.Sz. /2 ex